title: A Tanács 2001/114/EK irányelve (2001. december 20.) egyes emberi fogyasztásra szánt, részben vagy teljesen dehidratált tartós tejekről

text:
Fontos jogi nyilatkozat

|

32001L0114

Hivatalos Lap L 015 , 17/01/2002 o. 0019 - 0023

		A Tanács 2001/114/EK irányelve(2001. december 20.)egyes emberi fogyasztásra szánt, részben vagy teljesen dehidratált tartós tejekrőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 37. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel:(1) Egyszerűsíteni kell az élelmiszerekre vonatkozó egyes vertikális irányelveket abból a célból, hogy kizárólag a hatályuk alá tartozó termékek által betartandó alapvető követelményeket vegyék figyelembe, ezáltal elősegítve e termékek belső piacon belüli szabad mozgását, az 1993. december 10–11-i, brüsszeli Európai Tanács következtetései által megerősített 1992. december 11–12-i, edinburghi Európai Tanács következtetéseivel összhangban.(2) Az emberi fogyasztásra szánt, részben vagy teljesen dehidratált tartós tejekre vonatkozó tagállami jogszabályok közelítéséről szóló, 1975. december 18-i 76/118/EGK tanácsi irányelvet [4] igazolta az a tény, hogy a tartós tejre vonatkozó nemzeti jogszabályok közötti eltérések a fogyasztók megtévesztésére alkalmas tisztességtelen versenyfeltételekhez vezethetnek, és ezáltal közvetlen hatásuk van a közös piac intézményére és működésére.(3) Ezért a 76/118/EGK irányelvben egyes tartós tejek összetételére, gyártási előírásaira és címkézésére vonatkozóan meghatározásokat és közös szabályokat állapítottak meg annak érdekében, hogy biztosítsák a Közösségen belüli szabad mozgásukat.(4) A 76/118/EGK irányelvet össze kell hangolni az élelmiszerekre vonatkozó általános közösségi jogszabályokkal, különösen a 92/46/EGK tanácsi irányelvben [5] megállapított, a címkézésre, az engedélyezett adalékanyagokra, a higiéniára és az egészségügyi előírásokra vonatkozó jogszabállyal.(5) Az érthetőség érdekében a 76/118/EGK irányelvet át kell dolgozni, hogy az egyes emberi fogyasztásra szánt, részben vagy teljesen dehidratált tartós tejek előállításának és piaci értékesítésének feltételeiről szóló szabályok hozzáférhetőbbé váljanak.(6) Az Európai Parlament és a Tanács 2000/13/EK irányelvében [6] megállapított általános élelmiszer-címkézési szabályokat kell alkalmazni, figyelemmel egyes feltételekre.(7) Tekintettel az élelmiszerek tápértékjelöléséről szóló, 1990. szeptember 24-i 90/496/EGK tanácsi irányelvre [7], vitaminok hozzáadása az ebben az irányelvben megnevezett termékekhez egyes tagállamokban engedélyezett. Ez az engedély azonban nem terjeszthető ki a Közösség egészére. Ezért a tagállamok szabadon engedélyezhetik vagy tilthatják a vitaminok hozzáadását nemzeti termékeikhez, de a Közösségen belül az áruk szabad mozgását a Szerződésből eredő szabályoknak és alapelveknek megfelelően minden esetben biztosítani kell.(8) A csecsemők számára készült termékekre az anyatej-helyettesítő és anyatej-kiegészítő tápszerekről szóló, 1991. május 14-i 91/321/EGK bizottsági irányelv [8] vonatkozik.(9) A Szerződés 5. cikkében megállapított szubszidiaritás és arányosság elvével összhangban, az érintett termékekre vonatkozó közös meghatározások és szabályok megállapításának, illetve a rendelkezéseknek az élelmiszerekre vonatkozó általános közösségi jogszabályokkal történő összehangolásának célját a tagállamok nem tudják kielégítően megvalósítani, és ezért ezen irányelv jellegénél fogva ez a cél a Közösség által jobban megvalósítható. Ez az irányelv nem lépi túl az említett célkitűzés eléréséhez szükséges mértéket.(10) Az ennek az irányelvnek a végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal [9] összhangban kell elfogadni.(11) A szabad mozgás újabb akadályainak elkerülése érdekében, a tagállamok nem fogadhatnak el olyan nemzeti előírásokat a kérdéses termékekre vonatkozóan, amelyeket ez az irányelv nem ír elő,ELFOGADTA EZT AZ IRÁNYELVET:1. cikkEzt az irányelvet az I. mellékletben meghatározott, részben vagy teljesen dehidratált tartós tejre kell alkalmazni.2. cikkA tagállamok a 90/496/EGK irányelvnek megfelelően engedélyezhetik vitaminok hozzáadását az I. mellékletben meghatározott termékekhez.3. cikkA 2000/13/EK irányelvet az I. mellékletben meghatározott termékekre, a következő feltételek szerint kell alkalmazni.1. a) Az I. mellékletben felsorolt termékneveket kizárólag az ott említett termékekre alkalmazzák, és a kereskedelemben azok jelölésére kell használni a b) pont sérelme nélkül;b) az a) pontban említett terméknevek alternatívájaként a II. melléklet meghatároz egy sajátos megjelöléseket tartalmazó jegyzéket. Ezek a megjelölések a II. mellékletben megállapított nyelven és feltételek szerint használhatók.2. A címkézésen fel kell tüntetni a tejzsír arányát a késztermékhez viszonyított tömegszázalékában kifejezve, kivéve az I. melléklet 1. d) és g) pontjában és az I. melléklet 2. d) pontjában meghatározott termékek esetében, valamint a zsírmentes tejszárazanyag százalékos aránya kivételével az I. melléklet 1. pontjában meghatározott termékek esetében. Ezeket az adatokat a kereskedelmi név mellett kell feltüntetni.3. Az I. melléklet 2. pontjában meghatározott termékek esetében a címkén fel kell tüntetni a hígítás és az eredeti oldatra történő visszahígítás módjára vonatkozó útmutatást, beleértve az így hígított vagy visszahígított termék zsírtartalmára vonatkozó adatokat.4. Ha egységenként 20 grammnál kisebb tömegű terméket külső csomagolással látnak el, az ebben a cikkben előírt adatokat csak a külső csomagoláson kell feltüntetni, kivéve az (1) bekezdés a) pontjában előírt megjelölést.5. Az I. melléklet 2. pontjában meghatározott termékek címkézésén fel kell tüntetni, hogy a termék "nem 12 hónaposnál fiatalabb csecsemők számára szánt élelmiszer".4. cikkAz I. és II. mellékletben meghatározott termékekre vonatkozóan a tagállamok nem fogadhatnak el olyan nemzeti rendelkezéseket, amelyeket ez az irányelv nem ír elő.5. cikkEnnek az irányelvnek a végrehajtásához szükséges, a következőkben említett kérdésekre vonatkozó intézkedéseket a 6. cikk (2) bekezdésében említett szabályozási eljárásnak megfelelően fogadják el:- ennek az irányelvnek az élelmiszerekre vonatkozó általános közösségi jogszabályokkal történő összehangolása,- a műszaki fejlődéshez történő hozzáigazítás.6. cikk(1) A Bizottság munkáját a 69/414/EGK határozat [10] 1. cikke által felállított Élelmiszerügyi Állandó Bizottság (a továbbiakban: a bizottság) segíti.(2) Erre a bekezdésre történő hivatkozás esetén, az 1999/468/EK határozat 5. és 7. cikkét kell alkalmazni.Az 1999/468/EK határozat 5. cikkének (6) bekezdésében megállapított határidőt három hónapban kell rögzíteni.(3) A bizottság elfogadja eljárási szabályzatát.7. cikkA 76/118/EGK irányelv 2003. július 17-től kezdődően hatályát veszti.A hatályon kívül helyezett irányelvre történő hivatkozásokat az erre az irányelvre történő hivatkozásoknak kell tekinteni.8. cikk2003. július 17-ig a tagállamok hatályba léptetik azokat a törvényi, rendeleti és közigazgatási rendelkezéseket, amelyek ennek az irányelvnek a betartásához szükségesek. Erről haladéktalanul tájékoztatják a Bizottságot.Az intézkedéseket alkalmazzák:- az I. mellékletben meghatározott termékek piaci értékesítésének engedélyezésére, amennyiben azok megfelelnek az ebben az irányelvben megállapított meghatározásoknak és szabályoknak, 2003. július 17-i hatállyal,- az ennek az irányelvnek nem megfelelő termékek forgalomba hozatalának megtiltására, 2004. július 17-i hatállyal.Az ennek az irányelvnek nem, de 2004. július 17. előtt a 76/118/EGK irányelvnek megfelelően címkézett termékek piaci értékesítése azonban engedélyezett a készletek kimerüléséig.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.9. cikkEz az irányelv az Európai Közösségek Hivatalos Lapjában való kihirdetésének napján lép hatályba.10. cikkEnnek az irányelvnek a tagállamok a címzettjei.Kelt Brüsszelben, 2001. december 20-án.a Tanács részérőlaz elnökC. Picqué[1] HL C 231., 1996.8.9., 20. o.[2] HL C 279., 1999.10.1., 95. o.[3] HL C 56., 1997.2.24., 20. o.[4] HL L 24., 1976.1.30., 49. o. A legutóbb az 1994. évi csatlakozási okmánnyal módosított irányelv.[5] HL L 268., 1992.9.14., 1. o. A legutóbb a 94/71/EK irányelvvel (HL L 368., 1994.12.31. 33. o.) módosított irányelv.[6] HL L 109., 2000.5.6., 29. o.[7] HL L 276., 1990.10.6., 40. o.[8] HL L 175., 1991.7.4., 35. o. A legutóbb az 1999/50/EK irányelvvel (HL L 139., 1999.6.2, 29. o.) módosított irányelv.[9] HL L 184., 1999.7.17., 23. o.[10] HL L 291., 1969.11.19, 9. o.--------------------------------------------------I. MELLÉKLETTERMÉKMEGHATÁROZÁSOK ÉS TERMÉKNEVEK1. Részben dehidratált tejCukrozott vagy cukrozatlan, tejből, teljesen vagy részben fölözött tejből vagy ezen termékek keverékéből részleges vízelvonással közvetlenül előállított folyékony termék, amely készülhet tejszín, teljesen dehidratált tej vagy mindkettő hozzáadásával; a teljesen dehidratált tej hozzáadása nem haladhatja meg a tejszárazanyag-tartalom 25 %-át a késztermékben.- Cukrozatlan sűrített tej fajtáka) Zsíros sűrített tejLegalább 15 tömegszázalék zsírt és legalább 26,5 tömegszázalék tejszárazanyagot tartalmazó, részben dehidratált tej.b) Sűrített tejLegalább 7,5 tömegszázalék zsírt és legalább 25 tömegszázalék tejszárazanyagot tartalmazó, részben dehidratált tej.c) Részben fölözött sűrített tejLegalább 1 tömegszázalék és kevesebb mint 7,5 tömegszázalék zsírt, és legalább 20 tömegszázalék tejszárazanyagot tartalmazó, részben dehidratált tej.d) Sűrített fölözött tejLegfeljebb 1 tömegszázalék zsírt és legalább 20 tömegszázalék tejszárazanyagot tartalmazó, részben dehidratált tej.- Cukrozott sűrített tej fajtáke) Cukrozott sűrített tejSzaharóz (félfehér, fehér vagy extrafehér cukor) hozzáadásával készült, legalább 8 tömegszázalék zsírt és legalább 28 tömegszázalék tejszárazanyagot tartalmazó, részben dehidratált tej.f) Cukrozott sűrített, részben fölözött tejSzaharóz (félfehér, fehér vagy extrafehér cukor) hozzáadásával készült, legalább 1 tömegszázalék és kevesebb mint 8 tömegszázalék zsírt, és legalább 24 tömegszázalék tejszárazanyagot tartalmazó, részben dehidratált tej.g) Cukrozott, sűrített fölözött tejSzaharóz (félfehér, fehér vagy extrafehér cukor) hozzáadásával készült, legfeljebb 1 tömegszázalék zsírt és legalább 24 tömegszázalék tejszárazanyagot tartalmazó, részben dehidratált tej.2. Teljesen dehidratált tejA késztermékben legfeljebb 5 tömegszázalék víztartalmú, tejből, teljesen vagy részben fölözött tejből, tejszínből vagy e termékek keverékéből vízelvonással közvetlenül előállított szilárd termék.a) Zsíros tejporLegalább 42 tömegszázalék zsírtartalmú dehidratált tej.b) Teljes tejporLegalább 26 tömegszázalék és kevesebb mint 42 tömegszázalék zsírtartalmú dehidratált tej.c) Félzsíros tejpor1,5 tömegszázalékot meghaladó és kevesebb mint 26 tömegszázalék zsírtartalmú dehidratált tej.d) Sovány tejporLegfeljebb 1,5 tömegszázalék zsírtartalmú dehidratált tej.3. Kezeléseka) Az 1. e)–g) pontban meghatározott termékek előállításánál a késztermék legfeljebb 0,03 tömegszázalékát kitevő pótlólagos laktózmennyiség megengedett.b) A nyerstej, a hőkezelt tej és a tejalapú termékek előállítására és forgalomba hozatalára vonatkozó egészségügyi előírások megállapításáról szóló, 1992. június 16-i 92/46/EGK tanácsi irányelv sérelme nélkül, az 1. és 2. pontban említett termékek tartósítása a következő módokon történik:- hőkezeléssel (sterilezés, UHT, stb.) az 1. a)–d) pontban említett termékek esetében,- szaharóz hozzáadásával az 1. e)–g) pontban említett termékek esetében,- dehidratálással a 2. pontban említett termékek esetében.4. Engedélyezett adalékanyagokA 2. cikk szerint az ebben a mellékletben említett termékekhez megengedett vitaminok hozzáadása a 90/496/EGK irányelvnek megfelelően.--------------------------------------------------II. MELLÉKLETAZ I. MELLÉKLETBEN FELSOROLT EGYES TERMÉKEKRE VONATKOZÓ SAJÁTOS MEGJELÖLÉSEKa) Az "evaporated milk" angol kifejezés az I. melléklet 1. b) pontjában meghatározott, legalább 9 tömegszázalék zsírt és 31 tömegszázalék tejszárazanyagot tartalmazó terméket jelenti.b) A "lait demi-écrémé concentré" és a "lait demi-écrémé concentré non-sucré" francia kifejezések, a "leche evaporada semidesnatada" spanyol kifejezés, a "geëvaporeerde halfvolle melk" vagy "halfvolle koffiemelk" holland kifejezés és az "evaporated semi-skimmed milk" angol kifejezés az I. melléklet 1. c) pontjában meghatározott, 4–4,5 tömegszázalék zsírt és legalább 24 tömegszázalék szárazanyagot tartalmazó terméket jelenti.c) A "kondenseret kaffefløde" dán kifejezés és a "kondensierte Kaffeesahne" német kifejezés az I. melléklet 1. a) pontjában meghatározott terméket jelenti.d) A "flødepulver" dán kifejezés, a "Rahmpulver" és "Sahnepulver" német kifejezések, a "crème en poudre" francia kifejezés, a "roompoeder" holland kifejezés, a "gräddpulver" svéd kifejezés és a "kermajauhe" finn kifejezés az I. melléklet 2. a) pontjában meghatározott terméket jelenti.e) A "lait demi-écrémé concentré sucré" francia kifejezés, a "leche condensada semidesnatada" spanyol kifejezés és a "gecondenseerde halfvolle melk met suiker" holland kifejezés az I. melléklet 1. f) pontjában meghatározott, 4–4,5 tömegszázalék zsírt, és legalább 28 tömegszázalék tejszárazanyagot tartalmazó terméket jelenti.f) A "lait demi-écrémé en poudre" francia kifejezés, a "halfvolle melkpoeder" holland kifejezés és a "semi-skimmed milk powder" vagy "dried semi-skimmed milk" az I. melléklet 2. c) pontjában meghatározott, 14–16 % zsírtartalmú terméket jelenti.g) A "leite em pó meio gordo" portugál kifejezés az I. melléklet 2. c) pontjában meghatározott, 13–26 % zsírtartalmú terméket jelenti.h) A "koffiemelk" holland megnevezés az I. melléklet 1. b) pontjában meghatározott terméket jelenti.i) A "rasvaton maitojauhe" finn kifejezés az I. melléklet 2. d) pontjában meghatározott terméket jelenti.j) A "leche en polvo semidesnatada" spanyol kifejezés az I. melléklet 2. c) pontjában meghatározott, 10–16 % zsírtartalmú terméket jelenti.--------------------------------------------------


title: A Tanács 2013/13/EU irányelve ( 2013. május 13. ) az adózás területén elfogadott egyes irányelveknek a Horvát Köztársaság csatlakozására tekintettel történő kiigazításáról

text:
               28.5.2013

               HU

               Az Európai Unió Hivatalos Lapja

               L 141/30

         A TANÁCS 2013/13/EU IRÁNYELVE
   (2013. május 13.)
   az adózás területén elfogadott egyes irányelveknek a Horvát Köztársaság csatlakozására tekintettel történő kiigazításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel Horvátország csatlakozási szerződésére és különösen annak 3. cikke (4) bekezdésére,
   tekintettel Horvátország csatlakozási okmányára és különösen annak 50. cikkére,
   tekintettel az Európai Bizottság javaslatára,
   mivel:

               (1)

               Horvátország csatlakozási okmányának 50. cikke értelmében, amennyiben az intézményeknek a csatlakozást megelőzően elfogadott jogi aktusait a csatlakozás miatt ki kell igazítani, és a csatlakozási okmány vagy annak mellékletei a szükséges kiigazításokról nem rendelkeznek, a Tanács ennek érdekében a Bizottság ajánlása alapján, minősített többséggel eljárva elfogadja a szükséges jogi aktusokat – amennyiben az eredeti jogi aktusokat nem a Bizottság fogadta el.

               (2)

               Horvátország csatlakozási szerződését kidolgozó és elfogadó konferencia záróokmánya jelezte, hogy a Magas Szerződő Felek politikai megállapodásra jutottak az intézmények által elfogadott jogi aktusoknak a csatlakozás miatt szükségessé váló kiigazításait illetően, és felkérték a Tanácsot és a Bizottságot, hogy e kiigazításokat a csatlakozást megelőzően fogadják el, amennyiben szükséges, az uniós jog fejlődésének figyelembevételével kiegészítve és naprakésszé téve azokat.

               (3)

               Ezért a 83/182/EGK (1), a 2003/49/EK (2), a 2008/7/EK (3), a 2009/133/EK (4) és a 2011/96/EU (5) irányelvet ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 83/182/EGK, 2003/49/EK, 2008/7/EK, 2009/133/EK és 2011/96/EU irányelvek ezen irányelv mellékletnek megfelelően módosulnak.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb Horvátország Unióhoz történő csatlakozásának napjáig megfeleljenek. Az említett rendelkezések szövegét haladéktalanul megküldik a Bizottságnak.
   Horvátország Unióhoz történő csatlakozásának időpontjától alkalmazzák ezeket a rendelkezéseket.
   Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv Horvátország csatlakozási szerződésének hatálybalépésétől függően, annak hatálybalépésének napján lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2013. május 13-án.

            a Tanács részéről

            az elnök

         S. COVENEY

      (1)  Az egyes szállítóeszközök valamely tagállamba egy másik tagállamból történő ideiglenes behozatalának Közösségen belüli adómentességéről szóló, 1983. március 28-i 83/182/EGK tanácsi irányelv (HL L 105., 1983.4.23., 59. o., magyar nyelvű különkiadás 9. fejezet, 1. kötet, 112. o.).

      (2)  A különböző tagállambeli társult vállalkozások közötti kamat- és jogdíjfizetések közös adózási rendszeréről szóló 2003. június 3-i 2003/49/EK tanácsi irányelv (HL L 157., 2003.6.26., 49. o., magyar nyelvű különkiadás 9. fejezet, 1. kötet, 380. o.).

      (3)  A tőkeemelést terhelő közvetett adókról szóló, 2008. február 12-i 2008/7/EK tanácsi irányelv (HL L 46., 2008.2.21., 11. o.).

      (4)  A különböző tagállamok társaságainak egyesülésére, szétválására, részleges szétválására, eszközátruházására és részesedéscseréjére, valamint az SE-k vagy az SCE-k létesítő okirat szerinti székhelyének a tagállamok közötti áthelyezésére alkalmazandó adóztatás közös rendszeréről szóló, 2009. október 19-i 2009/133/EK tanácsi irányelv (HL L 310., 2009.11.25., 34. o.).

      (5)  A különböző tagállamok anya- és leányvállalatai esetében alkalmazandó adóztatás közös rendszeréről szóló, 2011. november 30-i 2011/96/EU tanácsi irányelv (HL L 345., 2011.12.29., 8. o.).

      MELLÉKLET

                  1.

                  A 83/182/EGK irányelv a következő szövegrésszel egészül ki:
                  „HORVÁTORSZÁG

                              —

                              poseban porez na motorna vozila (Zakon o posebnom porezu na motorna vozila (Narodne novine broj 15/13))”.

                  2.

                  A 2003/49/EK irányelv a következőképpen módosul:

                              a)

                              a 3. cikk a) pontjának iii. alpontja a következő szövegrésszel egészül ki a Franciaországra vonatkozó szövegrészt követően:

                                          „—

                                          porez na dobit Horvátországban,”;

                              b)

                              a melléklet a következő ponttal egészül ki:

                                          „z)

                                          a horvát jog szerint a következőképpen ismert társaságok: „dioničko društvo”, „društvo s ograničenom odgovornošću”, és más, a horvát jog szerint létrehozott, a horvát nyereségadó hatálya alá tartozó társaságok”.

                  3.

                  A 2008/7/EK irányelv I. melléklete a következő ponttal egészül ki:

                              „(11a)

                              a horvát jog szerint a következőképpen ismert társaságok:

                                          i.

                                          dioničko društvo

                                          ii.

                                          društvo s ograničenom odgovornošću”.

                  4.

                  A 2009/133/EK irányelv I. melléklete a következőképpen módosul:

                              a)

                              az A rész a következő ponttal egészül ki:

                                          „ka)

                                          a horvát jog szerint a következőképpen ismert társaságok: „dioničko društvo”, „društvo s ograničenom odgovornošću”, és más, a horvát jog szerint létrehozott, a horvát nyereségadó hatálya alá tartozó társaságok;”;

                              b)

                              a B rész a következő ponttal egészül ki:

                                          „—

                                          Horvátországban: porez na dobit,”.

                  5.

                  A 2011/96/EU irányelv I. melléklete a következőképpen módosul:

                              a)

                              az A rész a következő ponttal egészül ki:

                                          „ka)

                                          a horvát jog szerint a következőképpen ismert társaságok: „dioničko društvo”, „društvo s ograničenom odgovornošću”, és más, a horvát jog szerint létrehozott, a horvát nyereségadó hatálya alá tartozó társaságok;”;

                              b)

                              a B. részben a következő szövegrésszel egészül ki a Franciaországra vonatkozó szövegrészt követően:

                                          „—

                                          Horvátországban: porez na dobit,”.


title: A Bizottság 2013/44/EU irányelve ( 2013. július 30. ) a 98/8/EK európai parlamenti és tanácsi irányelv I. és IA. mellékletének a porított kukoricacsutka hatóanyagként való felvétele céljából történő módosításáról  EGT-vonatkozású szöveg

text:
               31.7.2013

               HU

               Az Európai Unió Hivatalos Lapja

               L 204/49

         A BIZOTTSÁG 2013/44/EU IRÁNYELVE
   (2013. július 30.)
   a 98/8/EK európai parlamenti és tanácsi irányelv I. és IA. mellékletének a porított kukoricacsutka hatóanyagként való felvétele céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelvre (1) és különösen annak 16. cikke (2) bekezdésének második albekezdésére,
   mivel:

               (1)

               A biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról szóló, 2007. december 4-i 1451/2007/EK bizottsági rendelet (2) megállapítja azon hatóanyagok jegyzékét, amelyeket a 98/8/EK irányelv I., IA., illetőleg IB. mellékletébe való felvétel lehetősége szempontjából meg kell vizsgálni. E jegyzékben szerepel a porított kukoricacsutka.

               (2)

               Az 1451/2007/EK rendelet értelmében, a 98/8/EK irányelv 11. cikkének (2) bekezdésével összhangban megtörtént a porított kukoricacsutka értékelése az irányelv V. melléklete szerinti 14. terméktípusban, azaz a rágcsálóirtó szerekben történő felhasználás vonatkozásában.

               (3)

               A tárgyban Görögországot jelölték ki referens tagállamnak, az pedig az 1451/2007/EK rendelet 14. cikke (4) és (6) bekezdésének megfelelően 2009. október 22-én benyújtotta a Bizottságnak az illetékes hatóság jelentését és egy kapcsolódó ajánlást.

               (4)

               A tagállamok és a Bizottság a kérelmező bevonásával megvizsgálták az illetékes hatóság jelentését. Az 1451/2007/EK rendelet 15. cikkének (4) bekezdésével összhangban a Biocid Termékek Állandó Bizottsága 2012. szeptember 21-én értékelő jelentésben foglalta össze a vizsgálat eredményeit.

               (5)

               Az értékelő jelentés megállapítja, hogy a rágcsálóirtó szerként felhasznált, porított kukoricacsutkát tartalmazó biocid termékek várhatóan eleget tesznek a 98/8/EK irányelv 5. cikkében megfogalmazott követelményeknek, ezért javasolja a porított kukoricacsutka felvételét az említett irányelv I. melléklete szerinti 14. terméktípusban történő felhasználásra. Helyénvaló ezt az ajánlást követni.

               (6)

               Az értékelő jelentés azt is megállapítja, hogy a rágcsálóirtó szerként felhasznált, porított kukoricacsutkát tartalmazó biocid termékek – különösen az értékelő jelentésben megvizsgált és részletesen elemzett felhasználás, nevezetesen a pellet formájában, száraz helyen való felhasználás tekintetében – várhatóan csupán alacsony kockázatot jelentenek az emberekre, a nem célzott állatokra és a környezetre. A jelentés ezért az említett felhasználás tekintetében javasolja a porított kukoricacsutka felvételét a 98/8/EK irányelv IA. mellékletébe. Helyénvaló ezt az ajánlást követni.

               (7)

               A jelenlegi gyakorlatnak megfelelően és a 98/8/EK irányelv 10. cikkének (1) bekezdésével összhangban helyénvaló a porított kukoricacsutka hatóanyag felvételét tízéves időtartamra korlátozni.

               (8)

               Uniós szinten nem került sor az összes lehetséges felhasználási mód és expozíciós körülmény értékelésére. Ezért indokolt előírni, hogy a tagállamok értékeljék azokat a felhasználási vagy expozíciós körülményeket, valamint környezeti elemeket és népességcsoportokat érintő azon kockázatokat, amelyek nem szerepeltek reprezentatív módon az uniós szintű kockázatértékelésben, továbbá a termékengedély megadásakor biztosítsák megfelelő intézkedések végrehajtását, illetve meghatározott feltételek előírását a megállapított kockázatok elfogadható szintre való csökkentése érdekében.

               (9)

               Az ezen irányelvvel összhangban elfogadott előírásokat célszerű valamennyi tagállamban egyidejűleg alkalmazni, mivel így biztosítható a porított kukoricacsutka hatóanyagot tartalmazó, 14. terméktípusba tartozó biocid termékekkel kapcsolatos egyenlő bánásmód az uniós piacon, és általában véve így segíthető elő a biocid termékek piacának megfelelő működése is.

               (10)

               Egy adott hatóanyagnak a 98/8/EK irányelv I. és IA. mellékletébe való felvételét megelőzően célszerű elegendő időt hagyni arra, hogy a tagállamok és az érdekelt felek felkészülhessenek a felvételből fakadó új követelmények teljesítésére; ezzel egyúttal az is biztosítható, hogy a dokumentációt benyújtó kérelmezők teljes mértékben kihasználhassák azt a tízéves adatvédelmi időszakot, amely a 98/8/EK irányelv 12. cikke (1) bekezdése c) pontjának ii. alpontja alapján a felvétel napjával veszi kezdetét.

               (11)

               A felvételt követően indokolt elegendő időt hagyni arra, hogy a tagállamok végrehajtsák a 98/8/EK irányelv 16. cikkének (3) bekezdésében foglalt rendelkezéseket.

               (12)

               A 98/8/EK irányelvet ezért ennek megfelelően módosítani kell.

               (13)

               A tagállamoknak és a Bizottságnak a magyarázó dokumentumokról szóló, 2011. szeptember 28-i együttes politikai nyilatkozatával (3) összhangban a tagállamok vállalták, hogy az átültető intézkedéseikről szóló értesítéshez indokolt esetben mellékelnek egy vagy több olyan dokumentumot, amely megmagyarázza az irányelv elemei és az azt átültető nemzeti jogi eszközök megfelelő részei közötti kapcsolatot.

               (14)

               A 98/8/EK irányelv 28. cikkének (1) bekezdése alapján létrehozott bizottság nem nyilvánított véleményt az ebben az irányelvben előírt intézkedésekről, ezért a Bizottság az intézkedésekről javaslatot terjesztett a Tanács elé, és ezt a javaslatát továbbította az Európai Parlamentnek. A Tanács nem határozott a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat (4) 5a. cikkében megállapított két hónapos határidőn belül, ezért a Bizottság a javaslatot késedelem nélkül továbbította az Európai Parlamentnek. Az Európai Parlament a fenti továbbítástól számított négy hónapon belül nem emelt kifogást az intézkedések ellen,

         ELFOGADTA EZT AZ IRÁNYELVET:
   1. cikk
   A 98/8/EK irányelv I. és IA. melléklete ezen irányelv mellékletének megfelelően módosul.
   2. cikk
   (1)   A tagállamok legkésőbb 2014. január 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul eljuttatják a Bizottsághoz.
   A tagállamok ezeket a rendelkezéseket 2015. február 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2013. július 30-án.

            a Bizottság részéről

            az elnök

         José Manuel BARROSO

      (1)  HL L 123., 1998.4.24., 1. o.

      (2)  HL L 325., 2007.12.11., 3. o.

      (3)  HL C 369., 2011.12.17., 14. o.

      (4)  HL L 184., 1999.7.17., 23.

      MELLÉKLET

                  1.

                  A 98/8/EK irányelv I. melléklete a következő bejegyzéssel egészül ki:

                              Szám

                              Közhasználatú név

                              IUPAC-név
                              Azonosító számok

                              A hatóanyag minimális tisztasági foka (1)

                              A felvétel napja

                              A 16. cikk (3) bekezdésének való megfelelés határnapja (hacsak a lábjegyzetben részletezett kivételek egyike nem alkalmazandó) (2)

                              A felvétel lejárta

                              Terméktípus

                              Különös rendelkezések (3)

                              „67

                              Kukoricacsutka, porított

                              Nincs

                              1 000 g/kg

                              2015. február 1.

                              2017. január 31.

                              2025. január 31.

                              14.

                              A termékengedélyezés iránti kérelemnek az 5. cikkel és a VI. melléklettel összhangban történő elbírálása során – amennyiben ez az adott termék esetében releváns – a tagállamok elvégzik azon felhasználási vagy expozíciós körülmények, valamint a környezeti elemeket és népességcsoportokat érintő azon kockázatok értékelését, amelyek nem szerepeltek reprezentatív módon az uniós szintű kockázatértékelésben.”

                  2.

                  A 98/8/EK irányelv IA. melléklete a következő bejegyzéssel egészül ki:

                              Szám

                              Közhasználatú név

                              IUPAC-név
                              Azonosító számok

                              A hatóanyag minimális tisztasága a forgalomba hozott biocid termékben

                              A felvétel napja

                              A 16. cikk (3) bekezdésének való megfelelés határnapja (nem vonatkozik a több hatóanyagot is tartalmazó termékekre, amelyek esetében a 16. cikk (3) bekezdésének való megfelelés határnapja az egyes hatóanyagokra vonatkozó rendelkezésekben meghatározott határnapok közül a legkésőbbi)

                              A felvétel lejárta

                              Terméktípus

                              Különös rendelkezések (4)

                              „3

                              Kukoricacsutka, porított

                              Nincs

                              1 000 g/kg

                              2015. február 1.

                              2017. január 31.

                              2025. január 31.

                              14.

                              A tagállamok gondoskodnak arról, hogy a nyilvántartásba vétel a következő feltételnek megfelelően történjen:

                                          —

                                          Kizárólag pellet formájában, száraz helyen való felhasználásra.”

         (1)  Az ebben az oszlopban jelzett tisztaság az irányelv 11. cikke alapján végzett értékeléshez használt hatóanyag minimális tisztasági fokának felel meg. A forgalomba hozott termékben lévő hatóanyag azzal megegyező, de attól eltérő tisztaságú is lehet, ha az értékelt hatóanyaggal technikailag bizonyítottan egyenértékű.

         (2)  A 16. cikk (2) bekezdésének hatálya alá tartozó hatóanyagok közül többet is tartalmazó termékek esetében a 16. cikk (3) bekezdésének való megfelelés határnapja a terméknek az e mellékletbe legutoljára felvett hatóanyagára meghatározott határnap. Azon termékek vonatkozásában, amelyek első engedélyét az irányelv 16. cikke (3) bekezdésének teljesítésére megállapított határidőt megelőző 120 napos időtartamon belül adták meg – amennyiben a 4. cikk (1) bekezdése szerinti kölcsönös elismerés iránti kérelem az első engedély megadásától számítva legkésőbb 60 napon belül hiánytalanul benyújtásra került – az irányelv 16. cikke (3) bekezdésében foglaltak teljesítésére az adott kérelem vonatkozásában megállapított határidő a kölcsönös elismerés iránti kérelem hiánytalan benyújtását követő 120 napra módosul. Azon termékeknél, amelyek esetében egy tagállam az irányelv 4. cikkének (4) bekezdése alapján az engedély kölcsönös elismerésétől való eltérést javasol, a 16. cikk (3) bekezdésében foglaltak teljesítésére megállapított határidő a 4. cikk (4) bekezdésének második albekezdésével összhangban hozott bizottsági határozat elfogadásától számított harminc napra módosul.

         (3)  A VI. mellékletben előírt közös elvek alkalmazásához az értékelő jelentések tartalma és következtetései a Bizottság alábbi internetes oldalán olvashatók: http://ec.europa.eu/comm/environment/biocides/index.htm

         (4)  A VI. mellékletben előírt közös elvek alkalmazásához az értékelő jelentések tartalma és következtetései a Bizottság alábbi internetes oldalán olvashatók: http://ec.europa.eu/comm/environment/biocides/index.htm


title: A Tanács irányelve (1980. július 15.) a magas nitrogéntartalmú, egyszerű ammónium-nitrát műtrágyákra vonatkozó tagállami jogszabályok közelítéséről

text:
Fontos jogi nyilatkozat

|

31980L0876

Hivatalos Lap L 250 , 23/09/1980 o. 0007 - 0011 finn különkiadás fejezet 13 kötet 11 o. 0003  spanyol különkiadás fejezet 13 kötet 11 o. 0071  svéd különkiadás fejezet 13 kötet 11 o. 0003  portugál különkiadás fejezet 13 kötet 11 o. 0071

		A Tanács irányelve(1980. július 15.)a magas nitrogéntartalmú, egyszerű ammónium-nitrát műtrágyákra vonatkozó tagállami jogszabályok közelítéséről(80/876/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 100. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel a műtrágyákra vonatkozó tagállami jogszabályok közelítéséről szóló, 1975. december 18-i 76/116/EGK tanácsi irányelv [4] már meghatározta a legfontosabb egyszerű és összetett műtrágyák Közösségen belüli megjelölésére, összetételére, címkézésére és csomagolására vonatkozó közösségi szabályokat; mivel az ammónium-nitrát alapú műtrágyákkal a fenti irányelv kiemelten foglalkozik; mivel azonban e műtrágyatípusnak a sajátos jellegénél és az ezzel kapcsolatos közbiztonsági, közegészségügyi és munkavédelmi követelményeknél fogva ezekre a műtrágyatípusokra vonatkozóan további közösségi szabályok megállapítása szükséges;mivel az ammónium-nitrát több különböző termék alapvető összetevője, amelyeknek egy része rendeltetését tekintve műtrágya, más része robbanóanyag; mivel az eltérések miatt, amelyek a műtrágyaként használt, illetve a más rendeltetésű termékek osztályba sorolását illetően az egyes tagállamok nemzeti rendelkezései közt fennállnak, az ammónium-nitrát alapú műtrágyák forgalmazásának ellenőrzésére vonatkozó rendeletek tagállamonként különböznek; mivel ezek az eltérések gátolják a magas nitrogéntartalmú, egyszerű ammónium-nitrát műtrágyáknak az Európai Gazdasági Közösségen belüli kereskedelmét;mivel a közös piac létrehozásának ezen akadályai csökkenthetők vagy akár meg is szüntethetők, ha valamennyi tagállamban ugyanazokat a rendelkezéseket fogadják el, akár jelenlegi jogszabályaikat kiegészítve, akár azok helyett;mivel ezen irányelv hatálya alá eső termékek közül egyesek – bizonyos esetekben – rendeltetésüktől eltérő más célokra is felhasználhatók, és ezzel jelentősen veszélyeztethetik a személyek és a tulajdon biztonságát; mivel nem szabad megakadályozni, hogy a tagállamok megtegyék a szükséges lépéseket az ilyen jellegű felhasználás ellen;mivel e célból, és a közbiztonság érdekében elsősorban arra van szükség, hogy közösségi szinten meghatározzák azokat a jellemzőket és tulajdonságokat, amelyek a magas nitrogéntartalmú, egyszerű ammónium-nitrát műtrágyákat megkülönböztetik a robbanóanyagként használatos termékek gyártásánál alkalmazott ammónium-nitrát fajtáktól;mivel ahhoz, hogy meg lehessen bizonyosodni a magas nitrogéntartalmú, egyszerű ammónium-nitrát műtrágyák veszélytelenségéről, ezeknek a műtrágyáknak bizonyos jellemzőknek meg kell felelniük; mivel, ezen túlmenően, néhány tagállam lehetőséget szeretne kapni arra, hogy ezeket a műtrágyákat forgalomba hozataluk előtt vagy után robbanékonysági vizsgálatnak vesse alá;mivel a mintavételi eljárások és a vizsgálati módszerek meghatározása, valamint az azokban bekövetkező változtatások vagy kiegészítések, amelyek a műszaki fejlődés figyelembevételével történnek, műszaki jellegű intézkedéseket vezetnek be, és mivel elfogadásukat célszerű a Bizottságra bízni az eljárás egyszerűsítése és felgyorsítása végett;mivel a műszaki fejlődés szükségessé teszi ezen irányelveknek a műszaki követelményekhez történő gyors hozzáigazítását; mivel a 76/116/EGK irányelvének 10. és 11. cikke már meghatározott egy eljárást a műtrágyákra vonatkozó irányelveknek a műszaki fejlődéshez történő hozzáigazítására,ELFOGADTA EZT AZ IRÁNYELVET:1. cikk(1) A 76/116/EGK irányelv alkalmazásának sérelme nélkül ez az irányelv a Közösség tagállamaiban forgalomba hozott, magas nitrogéntartalmú, egyszerű ammónium-nitrát műtrágyákra vonatkozik.(2) Ennek az irányelvnek az alkalmazásában a "műtrágya" olyan ammónium-nitrát alapú terméket jelent, amelyet kémiai eljárással, műtrágyaként való felhasználásra állítottak elő, és több mint 28 tömegszázalék nitrogént tartalmaz, valamint tartalmazhat szervetlen adalékanyagokat vagy inert anyagokat is, mint például őrölt mészkő vagy őrölt dolomit, kalcium-szulfát, magnézium-szulfát és kieserit.(3) A (2) bekezdésben nem említett egyéb szervetlen adalékanyagok vagy inert anyagok, amelyeket a műtrágya összetételéhez használnak, nem fokozhatják a műtrágya hőérzékenységét vagy robbanékonyságát.2. cikkAz "EGK-műtrágya" megjelölésre való jogosultsághoz a műtrágyának meg kell felelnie az I. mellékletben előírt jellemzőknek és határértékeknek. A megfelelőséget az "EGK-műtrágya" megjelölés feltüntetésével a műtrágya forgalmazásáért felelős, Közösségen belüli illetőségű személy tanúsítja.3. cikkA végső felhasználó csak csomagolt műtrágyához juthat hozzá.A veszélyes anyagok szállítására vonatkozó nemzetközi szabályokat a műtrágya szállítására is alkalmazni kell.4. cikkA tagállamok az ezen irányelv által előírt követelmények alapján nem tilthatják, korlátozhatják vagy akadályozhatják olyan műtrágya forgalmazását, amely az "EGK–műtrágya" megjelölést viseli, és megfelel az ezen irányelvben foglalt rendelkezéseknek.5. cikkEnnek az irányelvnek a rendelkezései nem zárják ki olyan, a műtrágya forgalmazásának tiltására, korlátozására vagy akadályozására irányuló intézkedések megtételét, amelyek a közbiztonság érdekében indokoltak.6. cikkA tagállamok megtesznek minden szükséges intézkedést annak biztosítására, hogy az "EGK-műtrágya" megjelöléssel forgalomba hozott műtrágya megfelel az ezen irányelvben és mellékletében foglalt követelményeknek.7. cikk(1) A 6. cikkben említett intézkedések sérelme nélkül a tagállamok – választásuk szerint – további ellenőrzéseket is végezhetnek az "EGK-műtrágyán". Ezekre az ellenőrzésekre akár a műtrágya forgalomba hozatala előtt, akár forgalomba hozatala után, akár mindkét fázisban is sor kerülhet.(2) Ezen ellenőrzésekhez csak a II. mellékletben leírt vizsgálatot lehet alkalmazni.(3) Az olyan "EGK-műtrágyára", amely megfelel ezen irányelv, valamint a II. mellékletben leírt robbanékonysági vizsgálat követelményeinek – amennyiben a tagállam az utóbbit megkívánja – nem vonatkoznak azok, különösen a tárolást érintő nemzeti rendelkezések, amelyek ugyanolyan szigorúak, mint az említett követelményeknek meg nem felelő termékekre vonatkozó rendelkezések.8. cikk(1) A 76/116/EGK irányelv 11. cikkében szabályozott eljárásnak megfelelően kell megállapítani a következőket:- az I. melléklet 1., 2. és 6. pontjában foglalt követelményeknek való megfelelés ellenőrzésére szolgáló módszerek és a II. mellékletben leírt vizsgálat elvégzésének módszere,- azoknak, a II. mellékletben leírt termikus ciklusoknak a száma, amelyeknek a műtrágyát alá kell vetni. Legalább két termikus ciklus szükséges,- vizsgálati és mintavételi módszerek,- a megengedhető legmagasabb nehézfém szint.(2) Ugyanezzel az eljárással fogadnak el minden olyan módosítást, amely ahhoz szükséges, hogy a műtrágya tulajdonságainak és összetételének meghatározására szolgáló módszereket és a robbanékonysági vizsgálat elvégzésének módszerét a műszaki fejlődéshez hozzáigazítsák.(3) Három évvel ennek az irányelvnek a végrehajtása után ugyanezzel az eljárással hoznak határozatot arról, hogy az I. melléklet 1. pontjában említett vizsgálatnál megmaradjon-e a két termikus ciklus alkalmazásának követelménye.9. cikk(1) Ha egy tagállam megalapozottan feltételezi, hogy valamely műtrágya, bár megfelel ezen irányelv követelményeinek, veszélyt jelent a biztonságra vagy az egészségre, átmenetileg betilthatja, vagy meghatározott feltételekhez kötheti, a területén történő forgalmazását. Erről haladéktalanul értesíti a többi tagállamot és a Bizottságot, döntése indokainak megjelölésével.(2) A Bizottság hat héten belül megbeszélést folytat az érintett tagállamokkal, majd haladéktalanul közli álláspontját, és megteszi a szükséges lépéseket.(3) Ha a Bizottság úgy ítéli meg, hogy ezen irányelvhez technikai kiigazítások szükségesek, ezeket vagy a Bizottság vagy a Tanács fogadja el a 8. cikkben szabályozott eljárásnak megfelelően. Ilyen esetben az a tagállam, amely védintézkedéseket vezetett be, azokat a fenti kiigazítások hatályba lépéséig fenntarthatja.10. cikk(1) A tagállamok elfogadják és kihirdetik azokat a rendelkezéseket, amelyek szükségesek ahhoz, hogy ennek az irányelvnek az értesítést követő tizennyolc hónapon belül megfeleljenek, és erről haladéktalanul tájékoztatják a Bizottságot.A tagállamok ezeket a rendelkezéseket 1984. január 1-jétől alkalmazzák.(2) A tagállamok biztosítják, hogy a Bizottság tájékoztatást kapjon nemzeti joguknak azokról a rendelkezéseiről, amelyeket az ezen irányelv által szabályozott területen fogadnak el.11. cikkEnnek az irányelvnek a tagállamok a címzettjei.Kelt Brüsszelben, 1980. július 15-én.a Tanács részérőlaz elnökJ. Santer[1] HL C 16., 1976.1.23., 4. o.[2] HL C 125., 1976.6.8., 43. o.[3] HL C 204., 1976.8.30., 10. o.[4] HL L 24., 1976.1.30., 21. o.--------------------------------------------------I. MELLÉKLETA MAGAS NITROGÉNTARTALMÚ, EGYSZERŰ AMMÓNIUM-NITRÁT MŰTRÁGYÁK JELLEMZŐI ÉS HATÁRÉRTÉKEI1. Porozitás (olajvisszatartás)Előzetesen két, 25Co-tól 50Co-ig terjedő termikus cikluson átesett műtrágya olajvisszatartása nem haladhatja meg a 4 tömegszázalékot.2. Éghető összetevőkAz éghető anyagok szén formában mért, tömegszázalékban kifejezett aránya nem haladhatja meg a 0,2 tömegszázalékot olyan műtrágyák esetében, amelyek nitrogéntartalma legalább 31,5 tömegszázalék, és a 0,4 tömegszázalékot olyan műtrágyák esetében, amelyek nitrogéntartalma legalább 28 tömegszázalék, de a 31,5 tömegszázalékot nem éri el.3. pHA 10 g műtrágya 100 ml vízzel hígított oldatában mért pH-értéknek legalább 4,5-nek kell lennie.4. Szemcseméret meghatározásaA műtrágya legfeljebb 5 tömegszázaléka hullhat át az 1 mm lyukméretű szitán, és legfeljebb 3 tömegszázaléka hullhat át a 0,5 mm lyukméretű szitán.5. KlórA legmagasabb klórtartalom 0,02 tömegszázalékban kerül megállapításra.6. NehézfémekNehézfémet a műtrágyához szándékosan hozzáadni nem szabad, és az eljárás során véletlenül bekerült nehézfémnyomok nem haladhatják meg a bizottság által meghatározott értéket.--------------------------------------------------II. MELLÉKLETA 7. CIKKBEN EMLÍTETT ROBBANÉKONYSÁGI VIZSGÁLAT LEÍRÁSAA vizsgálatot a műtrágya egy reprezentatív mintáján kell elvégezni. A robbanékonysági vizsgálat elvégzése előtt a minta teljes tömegét legfeljebb öt termikus ciklusnak kell alávetni.A műtrágya robbanékonysági vizsgálatát egy vízszintes acélcsőben kell elvégezni, az alábbi feltételek mellett:varratmentes acélcső | |csőhossz: | legalább 1000 mm |névleges külső átmérő: | legalább 114 mm |névleges falvastagság: | legalább 5 mm |erősítő: | a választott erősítő típusa és formája olyan legyen, hogy a minta robbanásátviteli készségének meghatározása céljából a mintára gyakorolt robbanékonysági nyomást a lehető legnagyobbra fokozza |vizsgálati hőmérséklet: | 15–25Co |robbanást detektáló ólom próbahengerek: | átmérő: 50 mm magasság: 100 mm |150 mm-enként elhelyezve, a hengerek a csövet vízszintesen támasztják alá. A vizsgálatot kétszer kell elvégezni. A vizsgálat akkor tekinthető következtetések levonására alkalmasnak, ha az alátámasztó hengerek közül egy vagy több mindkét vizsgálat során 5 %-nál kisebb mértékben nyomódik össze.--------------------------------------------------


title: Az Európai Parlament és a Tanács 2002/61/EK irányelve (2002. július 19.) az egyes veszélyes anyagok és készítmények forgalomba hozatalának és felhasználásának korlátozásairól szóló 76/769/EGK tanácsi irányelv tizenkilencedik módosításáról (azoszínezékek)

text:
Avis juridique important

|

32002L0061

Official Journal L 243 , 11/09/2002 P. 0015 - 0018

AZ EURÓPAI PARLAMENT ÉS A TANÁCS 2002/61/EK IRÁNYELVE(2002. július 19.)az egyes veszélyes anyagok és készítmények forgalomba hozatalának és felhasználásának korlátozásairól szóló 76/769/EGK tanácsi irányelv tizenkilencedik módosításáról (azoszínezékek)AZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 95. cikkére,tekintettel a Bizottság javaslataira [1],tekintettel a Gazdasági és Szociális Bizottság véleményére[2],a Szerződés 251. cikkében megállapított eljárásnak megfelelően[3],mivel:(1) A belső piacon folytatott tevékenységnek fokozatosan javítani kell az életminőséget, az egészség védelmét és a fogyasztók biztonságát. Az ezen irányelvben előírt rendelkezések biztosítják az egészség és a fogyasztók védelmének magas szintjét.(2) Az egyes azoszínezékeket tartalmazó textil- és bőrtermékek bizonyos arilaminokat bocsáthatnak ki, amelyek rákkeltő kockázatúak lehetnek.(3) Egyes tagállamok már elfogadták vagy elfogadni tervezik az azoszínezékekkel kezelt textil- és bőrtermékek felhasználására vonatkozó korlátozásokat, amelyek a belső piac megvalósítását és működését érintik. Szükségszerű a tagállamok jogszabályait ezen a téren közelíteni, következésképpen az egyes veszélyes anyagok és készítmények forgalomba hozatalának és felhasználásának korlátozásaira vonatkozó törvényi, rendeleti és közigazgatási rendelkezések közelítéséről szóló, 1976. július 27-i 76/769/EGK tanácsi irányelv[4] I. mellékletét módosítani.(4) A toxicitási, ökotoxicitási és környezetvédelmi tudományos bizottság (CSTEE) a Bizottsággal való konzultációt követően megerősítette, hogy az azoszínezékekkel kezelt textil- és bőrtermékek okozta rákkockázat aggodalomra ad okot.(5) Az emberi egészség védelme érdekében a veszélyes azoszínezékek felhasználását és néhány, ilyen színezékkel kezelt áru forgalomba hozatalát meg kell tiltani.(6) Az újrafeldolgozott rostokból gyártott textiltermékekben a 76/769/EGK irányelv mellékletének 43. pontjában felsorolt aminok legmagasabb mértéke 70 ppm. Ezt a 2005. január 1-jéig tartó átmeneti időszakra kell alkalmazni, ha az aminokat az ugyanazon rostok korábbi színezéséből származó maradványok bocsátották ki. Ez lehetővé teszi a textilek újrahasznosítását, mely általánosan hasznos a környezet számára.(7) Ezen irányelv alkalmazásához összehangolt vizsgálati módszerekre van szükség. A Bizottság a 76/769/EGK irányelv 2a. cikkével összhangban megállapítja a módszereket. A vizsgálati módszereket lehetőleg európai szinten kell kifejleszteni, adott esetben az Európai Szabványügyi Bizottság (CEN) által.(8) A vizsgálati módszereket, beleértve a 4-amino-azobenzol-elemzés vizsgálati módszereit is, az új tudományos ismeretek figyelembevételével kell felülvizsgálni.(9) Az új tudományos ismeretek figyelembevételével az egyes azoszínezékekre vonatkozó rendelkezéseket felül kell vizsgálni, különösen azt, hogy az ezen irányelv által nem érintett egyéb anyagokra, valamint az egyéb aromás aminokra kiterjesztik-e ezen irányelv hatályát. Külön figyelmet kell fordítani a gyermekekre vonatkozó lehetséges kockázatokra.(10) Ez az irányelv nem sérti a Közösség egyéb, a 89/391/EGK[5] tanácsi irányelvben és az azon alapuló egyedi irányelvekben, különösen a 90/394/EGK[6] tanácsi irányelvben és a 98/24/EK irányelvben[7] megállapított, a munkavállalók védelmének minimumkövetelményeire vonatkozó jogszabályokat,ELFOGADTA EZT AZ IRÁNYELVET:1. cikkA 76/769/EGK irányelv I. melléklete ezen irányelv mellékletének megfelelően módosul.2. cikkA Bizottság a 76/769/EGK irányelv I. mellékletének 43. pontja alkalmazására vonatkozó vizsgálati módszereket az irányelv 2a. cikkében megállapított eljárással összhangban fogadja el.3. cikk(1) A tagállamok 2003. szeptember 11-éig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. A tagállamok erről haladéktalanul értesítik a Bizottságot.Ezeket a rendelkezéseket 2003. szeptember 11-től alkalmazzák.(2) Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.4. cikkEz az irányelv az Európai Közösségek Hivatalos Lapjában való kihirdetésének napján lép hatályba.5. cikkEnnek az irányelvnek a tagállamok a címzettjei.Kelt Brüsszelben, 2002. július 19-én.az Európai Parlament részéről az elnök P. COX a Tanács részéről az elnök T. PEDERSENMELLÉKLETA 76/769/EGK irányelv I. melléklete a következőképpen módosult:1. A következő ponttal egészül ki:"43. Azoszínezékek 1. Azok az azoszínezékek, amelyek esetében az ezen irányelv 2a. cikkének megfelelően megállapított vizsgálati módszer szerint egy vagy több azocsoport reduktív lehasadása által a késztermékekbe, vagy azok festett részeibe egy vagy több, a függelékben felsorolt aromás amin szabadul fel kimutatható koncentrációban, azaz 30 ppm felett, nem használhatók fel olyan textil- vagy bőrtermékekben, amelyek közvetlenül és tartósan érintkeznek az emberi bőrrel vagy szájüreggel, mint például: - ruházati cikkek, ágynemű, törülköző, póthaj, paróka, kalapok, pelenka és egyéb egészségügyi cikkek, hálózsák, - lábbelik, kesztyűk, karóraszíj, kézitáskák, pénztárcák/levéltárcák, aktatáskák, székhuzat, nyakban viselt erszények, - textil- vagy bőrjátékok, vagy textil vagy bőr ruhadarabokat viselő játékok, - a végfelhasználó általi használatra szánt fonalak és szövetek. 2. Továbbá nem lehet forgalomba hozni az előző 1. pontban említett textil- és bőrtermékeket, ha azok nem felelnek meg az ott meghatározott követelményeknek. Ettől eltérően, ezt a rendelkezést 2005. január 1-jéig nem kell alkalmazni az újrafelhasznált rostokból készült textilárukra, ha az aminokat az ugyanazon rostok korábbi színezéséből származó maradvány bocsátotta ki, és ha a felsorolt aminok kibocsátása 70 ppm alatti koncentrációban történik. 3. A Bizottság az új tudományos ismeretek fényében legkésőbb 2005. szeptember 11-ig felülvizsgálja az azoszínezékekre vonatkozó rendelkezéseket."2. A melléklet a következő ponttal egészül ki:43. pont - AzoszínezékekAz aromás aminok jegyzékeCAS-szám Indexszám EK-szám Anyagok1 92-67-1 612-072-00-6 202-177-1 bifenil-4-il-amin 4-amino-bifenil xenil-amin2 92-87-5 612-042-00-2 202-199-1 benzidin3 95-69-2 202-441-6 4-klór-o-toluidin4 91-59-8 612-022-00-3 202-080-4 2-naftil-amin5 97-56-3 611-006-00-3 202-591-2 o-amino-azotoluol 4-amino-2',3-dimetil-azobenzol 4-o-tolilazo-o-toluidin6 99-55-8 202-765-8 5-nitro-o-toluidin7 106-47-8 612-137-00-9 203-401-0 4-klóranilin8 615-05-4 210-406-1 4-metoxi-m-fenilén-diamin9 101-77-9 612-051-00-1 202-974-4 4,4'-metilén-dianilin 4,4'-diamino-difenil-metán10 91-94-1 612-068-00-4 202-109-0 3,3'-diklór-benzidin 3,3'-diklór-bifenil-4,4'-ilén-diamin11 119-90-4 612-036-00-X 204-355-4 3,3'-dimetoxi-benzidin-o-dianizidin12 119-93-7 612-041-00-7 204-358-0 3,3'-dimetil-benzidin 4,4'-bi-o-toluidin13 838-88-0 612-085-00-7 212-658-8 4,4'-metilén-di-o-toluidin14 120-71-8 204-419-1 6-metoxi-m-toluidin p-krezidin15 101-14-4 612-078-00-9 202-918-9 4,4'-metilén-bisz(2-klóranilin) 2,2'-diklór-4,4'-metilén-dianilin16 101-80-4 202-977-0 4,4'-oxi-dianilin17 139-65-1 205-370-9 4,4'-tio-dianilin18 95-53-4 612-091-00-X 202-429-0 o-toluidin 2-aminotoluol19 95-80-7 612-099-00-3 202-453-1 4-metil-m-fenilén-diamin20 137-17-7 205-282-0 2,4,5-trimetil-anilin21 90-04-0 612-035-00-4 201-963-1 o-anizidine 2-metoxianilin22 60-09-3 611-008-00-4 200-453-6 4-amino-azobenzol"[1] HL C 89. E., 2000.3.28., 67. o. és HL C 96. E., 2001.3.27., 269. o.[2] HL C 204., 2000.7.18., 90. o.[3] Az Európai Parlament 2000. szeptember 7-i véleménye (HL C 135., 2001.5.7., 257. o.), a Tanács 2002. február 18-i közös álláspontja (HL 119. E, 2002.5.22., 7. o.) és az Európai Parlament 2002. június 11-i határozata (a Hivatalos Lapban még nem tették közzé).[4] HL L 262., 1976.9.27., 201. o. A legutóbb a 2001/91/EK bizottsági irányelvvel (HL L 286., 2001.10.30., 27. o.) módosított irányelv.[5] HL L 183., 1989.6.29., 1. o.[6] HL L 196., 1990.7.26., 1. o. A legutóbb az 1999/38/EK irányelvvel (HL L 138., 1999.6.1., 66. o.) módosított irányelv.[7] HL L 131., 1998.5.5., 11. o.


title: A Tanács irányelve (1973. november 22.) a tisztítószerekre vonatkozó tagállami jogszabályok közelítéséről

text:
Fontos jogi nyilatkozat

|

31973L0404

Hivatalos Lap L 347 , 17/12/1973 o. 0051 - 0052 finn különkiadás fejezet 15 kötet 1 o. 0162  görög különkiadás: fejezet 15 kötet 1 o. 0013  svéd különkiadás fejezet 15 kötet 1 o. 0162  spanyol különkiadás fejezet 13 kötet 3 o. 0106  portugál különkiadás fejezet 13 kötet 3 o. 0106

		A Tanács irányelve(1973. november 22.)a tisztítószerekre vonatkozó tagállami jogszabályok közelítéséről(73/404/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 100. cikkére,tekintettel a Bizottság javaslatára,tekintettel az Európai Parlament véleményére [1],tekintettel a Gazdasági és Szociális Bizottság véleményére [2],mivel a felületaktív anyagok biológiai lebonthatóságának biztosítására vonatkozó, egymástól eltérő hatályos tagállami jogszabályok hátrányosan befolyásolják a kereskedelmet;mivel a tisztítószerek növekvő használata általában a természetes környezet és különösen a víz szennyeződésének egyik oka;mivel a tisztítószerek vízre gyakorolt szennyező hatásainak egyike, nevezetesen a nagy mennyiségű hab képződése, akadályozza a víz és a levegő érintkezését, megnehezíti az oxigénfelvételt, zavarja a hajózást, gátolja a vízinövények életéhez szükséges fotoszintézist, kedvezőtlen hatással van a szennyvíztisztítási folyamat különböző szakaszaira, károsítja a szennyvíztisztító berendezéseket, valamint a baktériumok és vírusok esetleges közvetítése által közvetett mikrobiológiai kockázatot jelent;mivel a tisztítószerek biológiai lebonthatóságának átlagos szintjét kívánatos 90 %-on tartani, ami a technológiát és az ipari gyakorlatot figyelembe véve lehetséges, és mivel kívánatos mindemellett biztosítékot nyújtani a vizsgálati módszerekben meglévő bizonytalanságokkal szemben, amelyek súlyos gazdasági következményekkel járó elutasító döntésekre vezethetnek,ELFOGADTA EZT AZ IRÁNYELVET:1. cikkEzen irányelv alkalmazásában tisztítószer az a termék, amelynek összetételét a tisztító hatásra különös tekintettel alakították ki, és amely fő összetevőkből (felületaktív anyagok) és általában további adalékanyagokból (erősítőoldatokból, hatásnövelő anyagokból, töltőanyagokból és más kiegészítő összetevőkből) áll.2. cikkA tagállamok megtiltják azon tisztítószerek forgalomba hozatalát és használatát, amelyekben a felületaktív anyagok biológiai lebonthatóságának átlagos szintje az alábbi kategóriákban 90 %-nál kisebb: anionos, kationos, nem ionos és amfolitikus anyagok.Azon felületaktív anyagok használata, amelyeknél a biológiai lebonthatóság átlagos szintje eléri a 90 %-ot, normál körülmények között nem károsítja az emberek vagy az állatok egészségét.3. cikkA felületaktív anyagok biológiai lebonthatósága vagy toxicitása alapján egyetlen tagállam sem tilthatja meg, akadályozhatja vagy korlátozhatja azon tisztítószerek forgalomba hozatalát és használatát, amelyek megfelelnek ezen irányelv előírásainak.4. cikkA 2. cikkben előírtak teljesítése azon vizsgálati módszerekkel állapítható meg, amelyekről más tanácsi irányelvek rendelkeznek, amelyek figyelembe veszik ezen módszerek bizonytalanságait, és megfelelő tűréshatárokat határoznak meg.5. cikk(1) Ha valamely tagállam a 4. cikkben említett irányelvek alapján elvégzett vizsgálati módszerekkel azt állapítja meg, hogy a tisztítószer nem felel meg a 2. cikkben meghatározott követelményeknek, a tagállam a saját területén megtiltja ennek a tisztítószernek a forgalomba hozatalát és használatát.(2) Abban az esetben, ha valamely tagállam egy tisztítószer betiltása mellett dönt, haladéktalanul értesíti azt a tagállamot, amelyből a termék származik, valamint a Bizottságot, megjelölve döntésének okait és az (1) bekezdésben említett vizsgálatok részletes adatait.Ha az a tagállam, amelyből a termék származik, kifogást emel a döntés ellen, a Bizottság késedelem nélkül konzultál mindkét érintett tagállammal, és ha szükséges, bármely más tagállammal is.Ha nem sikerül megegyezésre jutni, a Bizottság az első albekezdés szerinti értesítés kézhezvételét követő három hónapon belül beszerzi a 6. cikk szerinti, de nem a két érintett tagállam által az említett cikk alapján bejelentett laboratóriumok valamelyikének szakvéleményét.A szakvéleményt a 4. cikkben említett irányelvekben megállapított referencia-módszerek alkalmazásával készítik.A Bizottság a laboratórium szakvéleményét továbbítja az érintett tagállamoknak annak érdekében, hogy azok egy hónapon belül megküldhessék észrevételeiket a Bizottságnak. Ez idő alatt a Bizottság meghallgathatja az érintett feleknek a szakvéleményre vonatkozó esetleges észrevételét.Az észrevételek tudomásul vételét követően a Bizottság megteszi a szükséges ajánlásokat.6. cikkValamennyi tagállam bejelenti a többi tagállamnak és a Bizottságnak azt a laboratóriumot vagy laboratóriumokat, amely(ek) jogosultak az 5. cikk (2) bekezdésében említett referencia-módszerekkel végrehajtott vizsgálatok elvégzésére.7. cikk(1) Azon a csomagoláson, amelyben a tisztítószert a fogyasztónak eladják, olvasható, jól látható és el nem távolítható módon az alábbi információkat kell feltüntetni:a) a termék neve;b) a termék forgalomba hozataláért felelős fél neve vagy kereskedelmi neve és címe vagy védjegye.Az ömlesztett áruként szállított tisztítószerek minden kísérőokmányán ugyanezeket az információkat kell feltüntetni.(2) A tagállamok a tisztítószerek forgalomba hozatalát a területükön akkor engedélyezik, ha az (1) bekezdésben meghatározott információk a nemzeti nyelvükön fel vannak tüntetve.8. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek az értesítéstől számított 18 hónapon belül megfeleljenek, és erről haladéktalanul tájékoztatják a Bizottságot.(2) A tagállamok biztosítják, hogy nemzeti joguknak azokat a főbb rendelkezéseit, amelyeket az ezen irányelv által szabályozott területen fogadtak el, közlik a Bizottsággal.9. cikkEnnek az irányelvnek a tagállamok a címzettjei.Kelt Brüsszelben, 1973. november 22-én.a Tanács részérőlaz elnökJ. Kampmann[1] HL C 10., 1972.2.5., 29. o.[2] HL C 89., 1972.8.23., 13. o.--------------------------------------------------


title: A Bizottság 2009/129/EK irányelve ( 2009. október 9. ) a kozmetikai termékekről szóló 76/768/EGK tanácsi irányelv III. mellékletének a műszaki fejlődéshez való hozzáigazítása céljából történő módosításáról (EGT-vonatkozású szöveg)

text:
               10.10.2009

               HU

               Az Európai Unió Hivatalos Lapja

               L 267/18

      A BIZOTTSÁG 2009/129/EK IRÁNYELVE

   (2009. október 9.)
   a kozmetikai termékekről szóló 76/768/EGK tanácsi irányelv III. mellékletének a műszaki fejlődéshez való hozzáigazítása céljából történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre (1) és különösen annak 8. cikke (2) bekezdésére,
   a fogyasztási cikkek tudományos bizottságával folytatott konzultációt követően,
   mivel:

               (1)

               A fluortartalmú vegyületeket jelenleg a 76/768/EGK irányelv III. mellékletének 26–43., 47., valamint 56. hivatkozási száma szabályozza. Fogkrémekben engedélyezett legnagyobb koncentrációjuk az elemifluor-tartalomra vonatkoztatva értendő (0,15 % fluorra számolva, azaz 1 500 ppm).

               (2)

               A fogyasztási cikkek tudományos bizottsága, amelyet a fogyasztók biztonságával foglalkozó tudományos bizottság váltott fel (a továbbiakban: FBTB) (2), SCCP/0882/08 számú véleményében kijelentette, hogy a rendelkezésre álló tudományos eredmények alapján a 0,15 %-os megengedett maximális fluoridkoncentráció (1 500 F- ppm) hat év alatti gyermekek általi használat esetén sem vet fel biztonsági aggályokat. A felhasznált adatok elsősorban nátrium-fluoridra vonatkozó vizsgálatokból származtak.

               (3)

               A kozmetikai termékekről szóló 76/768/EGK tanácsi irányelv III. mellékletének a műszaki fejlődéshez történő hozzáigazítása céljából való módosításáról szóló, 2007. augusztus 29-i 2007/53/EK bizottsági irányelv (3) az FBTB tudományos következtetései alapján a szabályozás hatálya alá tartozó fluortartalmú vegyületek tekintetében bevezette azt a követelményt, hogy a fluortartalmú fogkrémek címkéjére figyelmeztetést kell nyomtatni. Ez a követelmény az elemi fluor helyett a fluoridtartalomra vonatkozik. Emiatt a bevezetett címkézési követelmény nem vonatkozott a 76/768/EGK irányelv III. mellékletének 1. részében foglalt összes fluortartalmú vegyületre.

               (4)

               A Bizottság kérésére az FBTB tisztázta: SCCNFP/0653/03 és SCCP/0882/05 számú véleményében rámutatott arra, hogy a 76/768/EGK irányelv III. mellékletének 1. részében foglalt egyéb fluortartalmú vegyületekre vonatkozóan csak a fluorózis tekintetében lehet következtetéseket levonni. Az FBTB azon a véleményen volt, hogy a 76/768/EGK irányelv III. mellékletének 1. részében foglalt fluortartalmú vegyületekre történő – a 2007/53/EK irányelvvel bevezetett – hivatkozás alkalmazásában a „fluor” és a „fluorid” egymással egyenértékű és felcserélhető kifejezés.

               (5)

               A jogbiztonság érdekében le kell szögezni, hogy a címkézési követelmény a 76/768/EGK irányelv III. mellékletének 1. részében foglalt mind a húsz fluortartalmú vegyületre vonatkozik, és nem csak azokra, amelyek fluoridot tartalmaznak.

               (6)

               A 76/768/EGK irányelv III. mellékletének 1. részében foglalt fluortartalmú vegyületet tartalmazó fogkrémek címkéjére nyomtatandó figyelmeztetésre vonatkozó feltétel ezért a fluortartalomra és nem a fluoridtartalomra kell, hogy vonatkozzon. A 76/768/EGK irányelvet ezért ennek megfelelően módosítani kell.

               (7)

               A zavartalan átmenet érdekében a tagállamok nem tiltják olyan termékek forgalmazását, amelyek már a hatálybalépés napja előtt megfelelnek az irányelvnek.

               (8)

               Az ebben az irányelvben előírt intézkedések összhangban vannak a Kozmetikai Termékek Állandó Bizottságának véleményével,

         ELFOGADTA EZT AZ IRÁNYELVET:
   1. cikk
   A 76/768/EGK irányelv III. melléklete ezen irányelv mellékletének megfelelően módosul.
   2. cikk
   (1)   A tagállamok legkésőbb 2010. április 15-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottságnak.
   A tagállamok az említett rendelkezéseket 2010. október 15-től alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   (2)   A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket az irányelv tárgykörében fogadnak el.
   3. cikk
   A tagállamok nem tiltják olyan fogkrémek forgalmazását, amelyek címkézése a 2. cikk (1) bekezdésének második albekezdésében meghatározott dátum előtt megfelel az ezen irányelv átültetését szolgáló rendelkezéseknek.
   4. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   5. cikk
   Ennek az irányelvnek a tagállamok a címzettjei.

      Kelt Brüsszelben, 2009. október 9-én.

            a Bizottság részéről

         Günter VERHEUGEN

            alelnök

      (1)  HL L 262., 1976.9.27., 169. o.

      (2)  A bizottság neve a 2008/721/EK bizottsági határozattal (HL L 241., 2008.9.10., 21. o.) megváltozott.

      (3)  HL L 226., 2007.8.30., 19. o.

      MELLÉKLET
      Az „f” oszlopban a 76/768/EGK irányelv III. melléklete 1. részének 26–43., valamint 47. és 56. hivatkozási számához tartozó bejegyzésben az első mondatot követő szöveg helyébe a következő mondatok lépnek:

         „Az elemi fluorra számolva 0,1–0,15 %-os koncentrációjú fluortartalmú vegyületeket tartalmazó fogkrémek esetében, ha a címkézés nem tartalmaz eleve gyermekekre vonatkozó ellenjavallatot (pl. »kizárólag felnőttek részére«), kötelező a következő figyelmeztetés feltüntetése:
         »Hat éves vagy annál fiatalabb gyermekek: borsónyi mennyiséget tegyen a fogkefére, és ügyeljen arra, hogy gyermeke fogmosás közben minél kevesebb fogkrémet nyeljen le! Amennyiben más forrásból is történik fluoridbevitel, kérje ki fogorvosa vagy orvosa tanácsát!«”


title: A Bizottság 2004/99/EK irányelve (2004. október 1.) a 91/414/EGK tanácsi irányelvnek az acetamiprid és tiakloprid hatóanyagként történő felvétele céljából történő módosításáról(EGT vonatkozású szöveg)

text:
               6.10.2004

               HU

               Az Európai Unió Hivatalos Lapja

               L 309/6

      A BIZOTTSÁG 2004/99/EK IRÁNYELVE

   (2004. október 1.)
   a 91/414/EGK tanácsi irányelvnek az acetamiprid és tiakloprid hatóanyagként történő felvétele céljából történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:

               (1)

               A 91/414/EGK irányelv 6. cikke (2) bekezdésének megfelelően 1999. október 22-én a Nisso Chemical Europe GmbH-tól Görögország kérelmet kapott arra, hogy az acetamiprid nevű hatóanyagot a 91/414/EGK irányelv I. mellékletébe felvegye. A 2000/390/EK bizottsági határozat (2) megerősítette, hogy a dosszié „teljes” abban az értelemben, hogy az a 91/414/EGK irányelv II. és III. mellékletének adat- és tájékoztatási követelményeit elviekben kielégítőnek tartható.

               (2)

               Az Egyesült Királyság a 91/414/EGK irányelv 6. cikke (2) bekezdése alapján 1998. szeptember 11-én a Bayer Plc-től (jelenleg Bayer CropScience AG) a tiaklopridra vonatkozóan kérelmet kapott. A 2000/181/EK bizottsági határozat (3) megerősítette, hogy a dosszié „teljes” abban az értelemben, hogy az a 91/414/EGK irányelv II. és III. mellékletének adat- és tájékoztatási követelményeit elviekben kielégítőnek tartható.

               (3)

               A hatóanyagok tekintetében a 91/414/EGK irányelv 6. cikke (2) és (4) bekezdésének megfelelően az emberi egészségre és a környezetre gyakorolt hatásokat a kérelmezők által javasolt célok szempontjából felmérték. A kijelölt referens tagállamok az anyagokra vonatkozó értékelő jelentések tervezetét 2001. március 19-én (acetamiprid) és 2000. november 22-én (tiakloprid) megküldték a Bizottságnak.

               (4)

               Az értékelő jelentések tervezetét a tagállamok és a Bizottság az Élelmiszerlánc- és Állat-egészségügyi Állandó Bizottság keretében megvizsgálta. A vizsgálatot az acetamiprid és a tiakloprid vonatkozásában 2004. június 29-én bizottsági vizsgálati jelentés formájában lezárták.

               (5)

               Az acetamiprid és a tiakloprid vizsgálata egyetlen olyan nyitott kérdést vagy problémát sem tárt fel, amely a növényügyi tudományos bizottsággal történő konzultációt igényelne.

               (6)

               Az elvégzett különböző vizsgálatokból kiderült, hogy az érintett hatóanyagokat tartalmazó növényvédő szerektől elvárható, hogy általában megfeleljenek a 91/414/EGK irányelv 5. cikk (1) bekezdésének a) és b) pontjában, illetve 5. cikk (3) bekezdésében megállapított követelményeknek, különösen a Bizottság vizsgálati jelentésében megvizsgált és részletezett alkalmazások vonatkozásában. Ezért helyénvaló az acetamipridet és a tiaklopridet az irányelv I. mellékletébe felvenni annak érdekében, hogy az e hatóanyagokat tartalmazó növényvédő szerekre az engedélyeket az irányelv rendelkezéseinek megfelelően valamennyi tagállamban megadhassák.

               (7)

               Az acetamiprid és a tiakloprid 91/414/EGK irányelv I. mellékletébe történő felvétele után a tagállamoknak elegendő határidőt kell hagyni arra, hogy az irányelv ilyen anyagokat tartalmazó növényvédő szerekkel kapcsolatos rendelkezéseit végrehajtsák, különösen pedig a folyamatban lévő ideiglenes engedélyeket áttekintsék, és – legkésőbb a határidő végéig – a 91/414/EGK irányelv rendelkezéseinek megfelelően az engedélyeket végleges engedéllyé átalakítsák, azokat módosítsák vagy visszavonják.

               (8)

               Ezért helyénvaló a 91/414/EGK irányelvet ennek megfelelően módosítani.

               (9)

               Ebben az irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A 91/414/EGK irányelv I. melléklete az ennek az irányelvnek a mellékletében meghatározott módon módosul.
   2. cikk
   (1)   A tagállamok elfogadják és legkésőbb 2005. június 30-ig kihirdetik azokat a törvényeket, rendelkezéseket és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. A Bizottságot haladéktalanul tájékoztatják a rendelkezések szövegéről és a rendelkezések, illetve az irányelv között fennálló megfelelési táblázatról.
   Ezeket a rendelkezéseket 2005. július 1-jétől kell alkalmazni.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
   3. cikk
   (1)   A tagállamok az acetamipridet vagy tiaklopridot tartalmazó egyes növényvédő szerek engedélyeit megvizsgálják annak érdekében, hogy a hatóanyagokra a 91/414/EGK irányelvben meghatározott feltételeknek megfeleljenek. Szükség esetén az engedélyeket a 91/414/EGK irányelvnek megfelelően legkésőbb 2005. június 30-ig módosítják vagy visszavonják.
   (2)   Minden acetamipridet vagy tiaklopridot kizárólagos hatóanyagként vagy több hatóanyag – melyek mindegyike a 91/414/EGK irányelv I. mellékletében 2004. december 31-ig fel van sorolva – egyikeként tartalmazó növényvédő szer esetében, a tagállamok a 91/414/EGK irányelv VI. mellékletében foglalt egységes elveknek megfelelően az irányelv III. mellékletének követelményeit kielégítő dosszié alapján a terméket újraértékelik. Az értékelés alapján eldöntik, hogy a szer megfelel-e a 91/414/EGK 4. cikk (1) bekezdésének b), c), d) és e) pontjában meghatározott feltételeknek.
   A döntést követően a tagállamok:

               a)

               az acetamipridet vagy tiaklopridot kizárólagos hatóanyagként tartalmazó szer esetében szükség esetén lekésőbb 2006. június 30-ig az engedélyt módosítják vagy visszavonják; vagy

               b)

               az acetamipridet vagy tiaklopridot több hatóanyag egyikeként tartalmazó szer esetében szükség szerint az engedélyt módosítják vagy visszavonják legkésőbb 2006. június 30. vagy a módosításra vagy visszavonásra abban az érintett irányelvben vagy irányelvekben megállapított határidő közül a későbbi határidőig, amely(ek) az érintett anyagot vagy anyagokat a 91/414/EGK irányelv I. mellékletébe felvette/felvették.

         4. cikk
   Ez az irányelv 2005. január 1-jén lép hatályba.
   5. cikk
   Ennek az irányelvnek a tagállamok a címzettjei.

      Kelt Brüsszelben, 2004. október 1-jén.

            a Bizottság részéről

         David BYRNE

            a Bizottság tagja

      (1)  HL L 230., 1991.8.19, 1. o. A legutóbb a 2004/71/EK bizottsági irányelvvel (HL L 127., 2004.4.29., 104. o.) módosított irányelv.

      (2)  HL L 145., 2000.6.20., 36. o.

      (3)  HL L 57., 2000.3.2., 35. o.

      MELLÉKLET
      Az I. mellékletben a táblázat vége a következő sorokkal egészül ki:

                     Szám

                     Közönséges név, azonosító számok

                     IUPAC-név

                     Tisztaság (1)

                     Hatálybalépés

                     A felvétel lejárata

                     Különleges rendelkezések

                     „92

                     Acetamiprid
                     CAS-szám: 160430-64-8
                     CIPAC-szám: betöltetlen

                     (E)-N1-[(6-klór-3-piridil)metil]-N2-cián-N1-metil-acetamid

                     ≥ 990 g/kg

                     2005. január 1.

                     2014. december 31.

                     Csak rovarölő szerként történő alkalmazása engedélyezhető.
                     A VI. melléklet egységes elvének végrehajtásánál az Acetamiprid vizsgálati jelentést, és különösen annak I. és II. mellékletében az Élelmiszerlánc- és Állat-egészségügyi Állandó Bizottság által 2004. június 29-én véglegesített következtetéseket figyelembe kell venni.
                     Az általános értékelés során a tagállamoknak

                                 —

                                 különös figyelmet kell fordítaniuk a munkavállalók expozíciójára

                                 —

                                 különös figyelmet kell fordítaniuk a vízi szervezetek védelmére.

                           Adott esetben kockázatcsökkentő intézkedéseket kell foganatosítani.

                     93

                     Tiakloprid
                     CAS-szám: 111988-49-9
                     CIPAC-szám: 631

                     (Z)-N-{3-[(6-klór-3-piridinil)metil]-1,3-tiazol-2-ilidén}cián-amid

                     ≥ 975 g/kg

                     2005. január 1.

                     2014. december 31.

                     Csak rovarölő szerként történő alkalmazása engedélyezhető.
                     A VI. melléklet egységes elvének végrehajtásánál a Tiakloprid vizsgálati jelentést, és különösen annak I. és II. mellékletében az Élelmiszerlánc- és Állat-egészségügyi Állandó Bizottság által 2004. június 29-én véglegesített következtetéseket figyelembe kell venni.
                     Az általános értékelés során a tagállamoknak

                                 —

                                 különös figyelmet kell fordítaniuk a nem cél ízeltlábúak védelmére

                                 —

                                 különös figyelmet kell fordítaniuk a vízi szervezetek védelmére

                                 —

                                 különös figyelmet kell fordítaniuk a felszín alatti vizek fertőzésének veszélyére, amikor a hatóanyagot érzékeny talaj- és/vagy éghajlati viszonyok között alkalmazzák.

                           Adott esetben kockázatcsökkentő intézkedéseket kell foganatosítani.

         (1)  A hatóanyagok azonosítóival és specifikációival kapcsolatos további információk a vizsgálati jelentésben találhatók.”